《晚渡》
宋代·释圆悟

桥巷低临水，数家深掩门。
路穷生寂寞，人渡更黄昏。
风色占帆席，潮痕认柳根。
岸回林影暝，渔火满沙村。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。